b'\n_START_ARTICLE_\nLiffe 2017\n_START_PARAGRAPH_\n28. ljubljanski mednarodni filmski festival je potekal med 8. in 19. novembrom 2017 s projekcijami v Ljubljani (Linhartova in Kosovelova dvorana Cankarjevega doma, Kinodvor, Slovenska kinoteka, Kino Komuna in Kino \xc5\xa0i\xc5\xa1ka), Mariboru (MariBOX kino), Celju (Mestni kino Metropol Celje) in Novem mestu (Anton Podbev\xc5\xa1ek teater). Programski direktor festivala je bil Simon Popek._NEWLINE_Otvoritveni film je bil Pokli\xc4\x8di me po svojem imenu Luce Guadagnina.\n_START_SECTION_\n28. Liffe v \xc5\xa1tevilkah\n_START_PARAGRAPH_\nNa 288 projekcijah (poleg ljubljanskih tudi 20 v Mariboru, 8 v Celju in 5 v Novem mestu) je bilo prikazanih 97 celove\xc4\x8dernih in 17 kratkih filmov (16 v tekmovalnem delu in eden kot predfilm) iz 43 dr\xc5\xbeav. Izdanih je bilo 43.000 vstopnic. Razprodanih je bilo 44 projekcij. Festival je obiskalo 45 gostov, filmskih ustvarjalcev in \xc4\x8dlanov \xc5\xbeirij iz Slovenije, BiH, Srbije, Hrva\xc5\xa1ke, Makedonije, Italije, Romunije, Francije, Islandije, Afganistana, Brazilije, Irana, Avstrije, Rusije, \xc4\x8ce\xc5\xa1ke, Mad\xc5\xbearske, Velike Britanije, Nizozemske, Danske in Gruzije. Po projekcijah filmov je bilo 37 pogovorov s filmskimi ustvarjalci.'